Papergintza

Papergintza edo paper-industriaren barruan sartzen dira zura lehengai gisa erabiltzen duten eta mamia, papera, kartoia eta zelulosazko beste produktu batzuk ekoizten dituzten enpresak.

 Aurrekariak 
Papera egiteko mamia ekoizteko hezitako masustondoak VI. mendean landatzen hasi ziren.Tsien, Tsuen-Hsuin (1985), Paper and Printing, Science and Civilisation in China: Chemistry and Chemical Technology, 5.libuuruki, 1.atala, Cambridge University Press, 58. or. 
Inprimaketa-teknologian izandako aurrerapenen ondorioz, paper-industria txinatarrak hazten jarraitu zuen Song dinastian, liburu inprimatuen eskaera gero eta handiagoari erantzuteko. Song gobernuak ere sustatu zuen paper-eskaria, paper asko behar baitzuen moneta-papera eta truke-ziurtagiriak inprimatzeko.

Lehen paper makina mekanizatua Frogmore Paper Mill-en (Apsley, Hertfordshire) instalatu zen 1803an, eta ondoren beste bat 1804an.Hills, Richard, "Papermaking in Britain 1488–1988", Athlone Press, 1988. Gaur egun toki horretan museoa dago.

 Manufaktura-prozesua 
Papera egiteko jarduna, paper industria da. Papera gurutzaturik dauden zelulosazko zuntzez eratua dago. Uretan esegita dauden zelulosa zuntzak metalezko oihal mehe baten gainean zabaltzen direnean ura irazi egiten da oihalean zehar, eta zuntzak oihal horren gainean ezartzen dira. Zuntz gurutzatu horiek oihaletik kendu, prentsatu eta lehortu ondoren prestaturik dago papera. Zelulosa iturri nagusia zura da, erretxina duten zuhaitzena batez ere, hauek zuntz luzeak baitituzte. Hala ere, erabili izan dira beste zuhaitz mota batzuk, zuhainen lastoa, azukre kanabera, kotoizko eta lihozko trapuak eta abar. 

Papergintzarako oinarrizko urrats hauek ematen dira: 

 Zuhaitz enborrei azala kendu, zerratu eta begiak kendu ondoren zuntzak eratzeko karraskatu. 
 Zur zuntzei azidoak edo disoluzio alkalinoak gehituz ore kimikoa edo erdikimikoa prestatu. 
 Zuntzak askatzeko orea eho. 
 Oreari almidoiak, erretxinak, buztinak eta kolore emaileak gehitu. 
 Amaigabeko zinta baten gainean orrialdeak ezarri, ura gal dezaten, eta lurrun kameretatik igaroarazi ondoren papera lehortu. 

Gaur egun ez dira paper lantegi guztietan egiten lehen bi urratsak, beste lantegi batzuetan prestatzen diren paper oreak erabiltzen baitituzte askok. Paper ore hauei hainbat gai gehitzen zaizkie prestatzen ari direnean: paper zuritzaileak (peroxidoak, kloro dioxidoa, sodio hipokloritoa…), paperak hezetasunik har ez dezan sintesi bidezko erretxinak, eta abar. Erabilera ugari ditu, idazteko, inprimatzeko, marrazteko, margotzeko, paketeak egiteko eta beste hainbat gauzatarako erabiltzen baita.

 Herrialde ekoizle nagusiak 
Hauek dira gehien ekoizten duten estatuak:

 Posizioa2011 Estatua 2011ko ekoizpena(milaka tonatan) Kuotaen 2011 Kokapena 2010 2010eko ekoizpena(milaka tonatan) 1 Txina 99,300 % 24,9 1 92.599 2 Ameriketako Estatu Batuak 75,083 % 18,8 2 75,849 3 Japonia 26,627 % 6,7 3 27.288 4 Alemania 22,698 % 5,7 4 23,122 5 Kanada 12,112 % 3,0 5 12,787 6 Hego Korea 11,492 % 2,9 8 11,120 7 Finlandia 11,329 % 2,8 6 11,789 8 Suedia 11,298 % 2,8 7 11.410 9 Brasil 10.159 % 2,5 10 9,796 10 Indonesia 10.035 % 2,5 9 9,951 Mundu osoa 398,975 % 100,0 394,244

 Euskal Herrian 
Paperaren industria asko hedatu zen Gipuzkoan, eta lurraldea sektore horretan aitzindari izan zen. Paper-fabrikak Tolosaldean bildu ziren, Oria ibaiaren ertzetan, izan ere, lantegi horiek paperaren ekoizpen-prozesurako behar zuten ur ugaria zegoen bertan. Paperaren ekoizpenaren protagonista Tolosa izan zen La Esperanza fabrikarekin. 1841ean martxan jarri zen eta Estatuko lehen paper-fabrika izan zen. Hala ere, Orian zehar industria garrantzitsu ugari sortu ziren, probintziaren eta ezarri zireneko herrietako ekonomia eta garapena bultzatu zutenak. Hala, adibide nabarmenak ikus ditzakegu eskualdean, Alegia, Irura, Belauntza, Berrobi, Villabona eta Zegama herrietan, adibidez. Hala ere, Tolosaldetik kanpo ere adibide nabarmenak daude, Errenterian eta Hernanin sortutako fabrikak, esaterako.

 Ingurumen-eraginak 
Ingurumen-taldeek eta talde ekologistek kritikatu egin dute paper-industria, baso-soiltze jasanezinean eta baso primarioen mozketan izan duen erantzukizunagatik.https://www.nrdc.org/stories/recycling-beyond-bin Industriaren joera orokorrean Errusia, Txina eta Indonesia bezalako herrialdeetara zabaltzea da; leku horietan soldata baxuekin eta ingurumenaren kontrol baxuarekin industriak zabaltzeko bide librea du. Greenpeaceren arabera, jabe pribatuei egurra erosten dieten enpresek Amazoniako oihanaren baso-soiltze masiboari laguntzen diote, adibidez.

Herrialde aurreratuetan, industria honek zuhaitz monokultiboak indartzen dituzte, biodibertsitateari eta lurren kalitateari kalte eginez. Gogoratu behar da landaketa horiek ez direla benetako basoak.

Zelulosaren eta paperaren industriak, bestetik, ur eta energia kantitate esanguratsua kontsumitzen du, eta, beste kutsatzaile batzuen artean, oxigeno eskaera kimikoaren kontzentrazio handia (OEK) duten hondakin-urak ekoizten ditu.

 Erreferentziak 

 Kanpo estekak 

Kategoria:Papera
Kategoria:Basogintza
Kategoria:Papergintza